ming030890/wiki-yue-high-quality huggingface dataset:
林德旺

林德旺係台灣激進親中派人物，曾經係中國國民黨中央委員，2007年開始去上海、雲南等地經商，並成立多個兩岸交流團體。
喺2016年立法委員選舉，林因無法獲國民黨提名而退黨，以無黨籍身份參選臺南市第一選舉區立委，結果未當選。之後佢被革除黨籍。
2017年，佢成立咗台灣人民共產黨，擔任黨主席，並以宗教交流為名，或者以台商、黨主席身分多次率團去中國接受招待同參訪，也因此同國台辦政黨局副處長胡春光等官員熟識。政黨本來叫做「台灣中國共產黨」，但依《兩岸人民關係條例》等相關法令，所以改為「台灣人民共產黨」。
佢喺台灣人民共產黨入面長達10多年時間，接受中國國台辦資助共約90萬餘元。
2018年間，佢參選台南市議員，藉此為中方監控台灣選舉動態。
2019年，佢被揭發涉嫌招待70多人到中國江西省旅遊遊，呼籲支持台南第1選區某名立委候選人同某一個政黨而被捕，之後佢否認指控，話事件係政府對佢嘅逼害。
2021年2月，佢同張孟崇因為將五星旗口罩戴喺烏山頭水庫八田與一銅像上，被警方依違反《社會秩序維護法》送辦。
2022年5月間，林德旺受中國福建省台辦資助中國製武漢肺炎快篩試劑，並由男子余聲洪違法進口入台，共約4700劑，作為賄選用，但尚未發放，便遭檢調查獲。
佢自2022年7月起，擔任中國官媒「政報」台灣中心總顧問，藉此喺台灣進行滲透、宣傳等活動，又指示鄭建炘參選台北市議員，以中方資助嘅3萬元作為選舉經費，並以每人500元走路工工資，動員民眾陳抗、宣傳。

政治立場
佢係台灣親中派嘅一員。
佢多次公開稱讚中共反貪成效，又話中共派戰機侵台係為保護台灣，為求國家統一，又話中國是最自由民主嘅國家。
2022年佢喺佩洛西訪問臺灣期間，佢以每人新台幣500元代價僱用民眾，發起20幾場抗議活動。
2024年初，林德旺更升起五星紅旗並唱國歌，引發爭議。
大班 (小說)

《大班》(Tai-Pan) 係英國作家 James Clavell 喺 1966 年創作嘅英文小說，係以第一次鴉片戰爭結束後，香港開埠時期作為背景，講述當時移居香港嘅歐美商人故事。《大班》係 James Clavell 創作嘅「亞洲傳奇」系列入面嘅第二本書，亦係第一本以虛構嘅 Struan 家族為主角嘅書。

情節概要
故事背景係英國喺第一次鴉片戰爭入面勝利之後，香港獲英國殖民開埠。小說係以兩間大型貿易公司嘅老闆 Dirk Struan 同 Tyler Brock，佢哋嘅激烈競爭為故事嘅中心，帶領故事嘅情節發展。Dirk Struan，係19世紀亞洲嘅一間大型貿易公司負責人，所以又被人叫佢做「大班」。小說追溯 Dirk Struan早年嘅生活。由佢初期做海員開始，到佢喺鴉片貿易入面發跡，仲有佢同 Tyler Brock之間嘅鬥爭。
陳正寧

陳正寧，香港親中派政治人。
喺香港反送中運動期間，佢支持執法表現備受爭議嘅香港警察，並參與一份醫學界嘅參與聯署，但有關聯署被一啲連登網民質疑造假，其中有人部分聯署人嘅名根本唔喺全港西醫名冊入面。
天主敎

天主敎（粵拼：tin1 zyu2 gaau3；英文：Catholicism，形容詞 Catholic），又叫做公教（意思係 ｢普世宗教｣），係基督宗教嘅一支，通常指羅馬天主敎。Catholic（首字母大楷）呢個字嘅字根 catholic（首字母細楷）來自希臘文 καθολικός，意思係 ｢普世｣。所有天主教會都同羅馬天主敎會共融（承認羅馬敎宗），但只係羅馬天主敎用拉丁禮。
基督新教成形之後，天主教又叫基督舊教（減筆：舊教）。

名
天主教呢個名係自從明朝開始用，而家已經成為普遍嘅中文代詞（因為佢唔用上帝、神等詞彙嚟稱呼所信仰嘅天主，而只係用天主呢個詞）。喺基督宗教咁多個教會當中，羅馬天主教嘅信眾最多，全世界大概有11.3億，佔世界總人口 17%。
｢公教會｣ 嘅 ｢公｣ 原文起源於拉丁文嘅 catholicus，意思係 ｢普遍嘅｣，翻譯成為中文 ｢公｣ 係取自 ｢天下為公｣ 嘅 ｢公｣，因為天主教徒認為佢哋嘅教會係開放俾全部人嘅，而唔係特定個種族、階級，或者特定宗派嘅。
｢Catholicus｣ 呢個字喺教會分裂前已經出現，例如喺宗徒信經有 ｢聖而公教會（sanctam Ecclesiam catholicam）｣，尼西亞信經嘅尾二嗰句亦都有講 ｢（我信）唯一、至聖、至公、從宗徒傳下來的教會（Et unam, sanctam, cathólicam et apostólicam Ecclésiam）｣。呢個用法喺英文寫 catholic（首字母細楷），中文通常寫 ｢大公｣ 或者 ｢普世｣。

羅馬天主教會
内文：羅馬天主教會
五世紀古羅馬東、西分裂以後，東羅馬帝國奉君士坦丁堡牧首為正宗，並演變成日後嘅東正教；而原首都羅馬保留的教廷，就成為咗分裂後西羅馬帝國嘅正宗，呢度就係 ｢羅馬天主教會｣ 呢個名嘅源由。
聖母院大學

聖母院大學（University of Notre Dame）係美國印第安納州一間大學。提供商科、理科、文科、醫科先修同機械工程等課程。
呢間學校係一間天主教大學，大概九成學生來自天主教家庭。亦因為咁，間學校相比美國其他大學保守，例如分男女宿，過咗十二點男仔唔可以留係女宿舍等等。
忌廉芝士

忌廉芝士（英文：cream cheese），部份商家叫芝味醬，係種美國原產嘅軟質芝士，用忌廉去整，可以就噉搽包同埋餅乾食，又可以整芝士蛋糕同其他芝士甜品。
日野Dutro

日野Dutro（デュトロ）係日本日野車廠喺1999年開始製造嘅輕型貨車，兄弟車即係豐田Dyna（ダイナ）同埋ToyoAce（トヨエース）嘅第七代車款。海外輸出版本叫做日野300，北美車由2021年型號開始名叫Hino M Series，呢款車主要嘅銷售範圍包括香港、澳門、臺灣、東南亞、中東、非洲、北美、歐洲同埋大洋洲等地。

Ranger2/3（1978年 - 1999年）
1978年8月所推出嘅Ranger2，即係第二代大發Delta嘅OEM版本，佢個車頭鬼面罩造型同日野KL Ranger相似，喺動力輸出方面使用咗豐田B系列（日文：トヨタ・B型エンジン）柴油引擎。
1980年1月發表咗闊駕駛室3噸車款Ranger3。
1980年10月繼續追加闊駕駛室版本。
1984年9月推出嘅改款車使用咗豐田B系列引擎，其中一部分車款係採用豐田W系列（日文：トヨタ・W型エンジン）引擎（由日野代工生產，包括第五代Dyna、ToyoAce）。
1995年5月份開始出轉款版本，原本嘅W型引擎已被廢除。
1998年10月正式發表20周年記念特別仕樣車「Custom20」，限量100台。
第二代日野Ranger 2拮斗
第三代日野Ranger 2車輛搬運車

第一代（1999年 - 2011年）
1999年5月開始生產（司機位安全氣袋係標準配備，不過豐田Dyna / ToyoAce到咗2004年先有），2002年6月推出細改版本。
2003年11月發表首個混能版車款Dutro Hybrid（2噸），使用HIMR技術（日文：日野・ブルーリボン#HIMR） （Hybrid Inverter controlled Motor & Retarder system）。
2006年9月繼續改款，推出由Aisin公司（株式会社アイシン）全新設計嘅六前速自動波車種，配搭N04C（日文：日野・N型エンジン）引擎。
第一代日野Dutro前期型（可口可樂配送車）
第一代日野Dutro前期型短陣貨車
日野Dutro Route Van客貨車
第一代日野Dutro2噸中期型
第一代日野300 Dutro（印尼版本）
日野Dutro Route Van客貨車（印尼版本）
第一代日野Dutro LPG車（ヤマト運輸）
第一代日野300貨車（英國版本）
第一代日野Dutro救護車（後期型）
第一代日野Dutro Hybrid後期型
第一代日野Dutro Hybrid後期型（西濃運輸）
Hybrid部件
第一代日野300貨車（馬來西亞版本後期型）
第一代日野300貨車後期型（香港版本）

第二代（2011年 - ）
2011年開始推出第二代Dutro，佢使用咗全新嘅「AIR LOOP」淨化柴油系統（Clean Diesel System），而且備有五前速 / 六前速手波同埋六前速自動波（混能版車型）；出口版本嘅日野300一律採用歐盟規格。2011年9月由香港皇冠汽車代理入口行貨版本（5.5噸 / 8.5噸），初期以「大師傅」稱呼。
2011年10月榮獲Good Design好設計獎。
2012年1月，由東京改裝車展發佈參考出品Dutro X（デュトロX）。此後，日野喺每一年都有發佈改裝版車型，直到2017年為止。
2015年4月推出嘅改良版本，已經將VSC（車輛穩定控制；Vehicle Stability Control）列為全車標準裝備，油渣版本配備電動手掣（電動パーキングブレーキ）。
2020年8月推出嘅歐盟六型改款版本，由香港女藝人孫慧雪代言。
第二代日野Dutro Hybrid（2011年東京車展）
第二代日野Dutro孖屋版活魚輸送車
駕駛室一覽
第二代日野300車陣
第二代日野300物流車（捷盛運輸）
第二代日野300物流車（鬍鬚張）
第二代日野300物流車（太古飲料控股）
第二代日野300密斗（香港行貨）
日野Dutro Route Van（2016年）
第二代日野Dutro NewDays物流車
日野Dutro X 混能版窄屋貨車
日野Dutro X 混能版駕駛室一覽
闊駕駛室混能版（2017年）
第二代日野300孖屋貨車（香港版）
日野300資源回收車（臺灣版混能車款）
第二代日野Dutro XZU700後期型（東日本物流）
第二代日野Dutro後期型窄駕駛室物流車（ヤマト運輸；2021年4月拍攝）
日野Dutro闊駕駛室物流車（東北鐵道運輸）
日野Dutro XZU-700垃圾車（2021年東京馬拉松）
日野Dutro Z EV（ASKUL LOHAHO）
何洛瑤

何洛瑤（英文：Jessica Ho；2000年5月24號—），藝名 sica，係一位香港女藝人、歌手、舞台劇演員、Cosplayer，亦係ViuTV《全民造星IV》嘅40強參賽者，而家係MakerVille合約藝人。

入行之前
何洛瑤中一嗰陣睇過《進擊的巨人》之後就鍾意咗動漫同日本文化，開始Cosplay唔同嘅動漫角色。何洛瑤亦由中三開始學結他，識得自彈自唱。畢業之後何考入香港浸會大學持續教育學院讀視覺藝術，之後喺女僕咖啡廳Maidoll Mirage度做侍應生。

參加《全民造星IV》
何洛瑤喺2021年參加咗ViuTV選秀節目《全民造星IV》 ，第一回合就擊敗咗人氣YouTuber劉展翹晉級而獲關注，之後喺B4組《妖女》表演中仆親但立刻當冇事而獲得評判嘅讚賞（事後大家發現佢根本就成日仆親）。不過因為賽制關係，俾導師梁祖堯（下稱阿祖）選中，佢打到入40強後止步。根據後來嘅訪問，何洛瑤話當日被Foul後喊住跟阿Wing𢯎撈。

出局後風波
何洛瑤出局後，Telegram群擁躉洗版式鬧導師梁祖堯，亦有人指梁係公器私用（因何洛瑤當時俾阿祖邀請參演梁劇團嘅舞台劇）。何洛瑤做直播安撫群眾，並感謝阿祖同B team。喺事後訪問，何洛瑤又話唔開心主要係因為擁躉用粗口鬧阿祖，並且睇到打冷震。
雖然何洛瑤已經出局，但係人氣不跌反升。喺其後嘅20強記者會，縱然完全唔關佢事，仍有擁躉拉橫額到場聲援，人數甚至多過一啲20強參賽者。何洛瑤亦成為《全民造星IV》中首個有應援巴士同應援燈箱嘅參賽者。喺《全民造星IV》決賽，何洛瑤亦獲編特別坐位同埋更多AirTime，喺壓軸嘅《前傳》跳唱表現中，何洛瑤都被安排做第一位出場嘅表演者。
雖然何洛瑤已出局，但好多時到咗深夜都頻頻做直播，內容間中被傳媒報導。

加盟ViuTV
雖然何洛瑤無緣加入女團，但佢喺2022年1月都俾ViuTV簽咗做藝人。因為同另外兩位《造星IV》出身嘅藝人許寶恆（Alice）同葛綽瑤（Yoyo）係同一個經理人Katie，班支持者鍾意叫佢哋三人做「YOLICA」。佢頭一次主持嘅節目係音樂節目《Chill Club推介》，之後慢慢多響唔同節目入面亮相。
因為公司架構重組，何洛瑤成為咗Makerville嘅藝人。佢喺Makerville發佈會更宣稱自己嘅興趣喺返工。佢都身體力行，例如《瘋火與膠七》發佈會早咗3個鐘返到公司。

於Markerville嘅發展
縱然喺Telegram群組內經常被稱為Unsing（奀星），但係入咗Markerville之後何洛瑤喺唔同範疇都得到唔少新嘗試機會。例如響唔同節目以不同形象示人：女僕、毒男、女學生、Wednesday（Chill Club推介）、包Si 大人（男女自然觀察學會）、特級頂工（勁騎26）、不良少女（季前賽），而且不論喺節目嘅出場時間多少，“sica”嘅名經常都會喺節目預告中出現。
此外何洛瑤又克服社恐，順利完成出道後第一個個人公開演出。此外何洛瑤都有嘗試作曲，並且喺《男女自然觀察學會》中話自己嘅目標係成為歌手。佢終於喺2023年7月31日派台咗第一首歌《天氣之女》，並喺同年9月推出嘅第二首歌《be friend ok?》第一次參與填詞。佢喺呢一年嘅叱咤樂壇流行榜頒獎典禮，由市民投選嘅「叱咤樂壇我最喜愛的女歌手」獎項，入圍最後7強，以新人嚟講表現突出。
2024年2月，何洛瑤嘅歌《再見有時》，奪得2024年第6周Chill Club 推介榜冠軍歌。同月ViuTV播出佢頭一次自己一個人主持嘅節目《回憶守護隊》。同年4月推出自己作曲/詞作品《經痛不及我心痛》。

公開活動/演出
註:雖然何洛瑤曾經喺2022年6月22日喺利舞台嘅「UT 2022 #屬於你的UT故事」展覽出現過，但係佢喺tg堅持話哩個唔係佢嘅event所以唔會計算在內。
2022年7月30日：「擁抱不完美」市集@廣東捌拾 CANTONYAMA 1/F
2022年11月6日：MaidollMirage 4th Anniversary 演出@Music Zone, Emax
2022年11月12日：PlayStation x 嘉禾院線《God of War Ragnarök》遊戲發售紀念活動@嘉禾院線the sky戲院
2022年12月18日：《明星生活ERROR Live Show 2022》演唱會 @九龍灣國際展貿中心 演唱會嘉賓
2024年4月10日：《P1X3L 5G On Stage!》演唱會 @旺角麥花臣場館
2024年9月24日：港鐵 Chill Fun鐵路樂園 @中環海濱公園
2024年12月5日：《The Wonder of sica 屎卡の奇幻旅程》演唱會 @旺角麥花臣場館
黃國

黃國，BBS，JP（Kingsley Wong Kwok，1966年12月30號—）係香港建制派勞工界政治人物，2018年4月開始做香港工會聯合會理事長，2022年1月開始做第七屆香港立法會議員（選舉委員會功能界別），亦都係全國政協委員、海南省政協委員。2015年至2018年期間，佢做過工聯會副會長同秘書長。

選舉經歷
喺2021年9月，佢成為香港特别行政區選舉委員會委員（港區全國政協委員）。2022年，佢喺李家超無提政綱嘅情況下，有份提名李家超參與2022年香港行政長官選舉。
歸綽嶢

歸綽嶢，前名歸南茜（英文：Nancy Kwai，2000年2月15號—），係香港女模特兒同歌手，以「大金冷氣」電視廣告比較多人識，2021年佢再參演ViuTV單元劇《YOLO的練習曲》而再獲關注，同年底開始改用新藝名歸綽嶢。於2022年末先加盟香港華納唱片，並於2023年1月31日憑以《Teaser》及另以索尼音樂娛樂（中國香港）身份正式出道。

簡歷
歸綽嶢中學讀保良局羅氏基金中學，2017年參加過香港學校戲劇節，攞過傑出演員獎。 大學讀嶺南大學文化研究學系，2019-2020學年攞過香港特區政府獎學金。 讀大學嗰陣兼任模特兒，拍過唔少廣告，亦係一位業餘攝影師。2021年佢參演ViuTV單元劇《YOLO的練習曲》。
鍾柔美

鍾柔美（英文：Yumi Chung，2006年12月21號—），英文原名Yumi Belza Bayanin，係香港無綫電視歌唱節目《聲夢傳奇》第一季季軍，女子組合After Class成員，本身係中菲混血兒。

碎料
佢喺2017年曾經為香港警察拍攝一段合唱歌片，為香港警察打氣。

《聲夢傳奇》
分數取決於25位評判給予的燈數，即滿分為25分。

《聲夢傳奇2》
分數取決於25位評判給予的燈數，即滿分為25分。

演出作品
想搵所屬團體After Class名義參與嘅節目，請睇「After Class § 影視作品」。

電視劇（無綫電視）
呢個表唔完整，歡迎加料。

演唱會／音樂會
想搵所屬團體After Class之演唱會或音樂會表演，請睇「After Class § 演唱會／音樂會」。

廣告同代言
想搵所屬團體After Class之廣告，請睇「After Class § 廣告及代言」。

獎項同提名
想搵所屬團體After Class名義獲得嘅獎項，請睇「After Class § 獎項同提名」。
木雕

木雕（粵拼：muk6 diu1）係種雕塑，顧名思義指用木做材料造嘅雕塑。

特性
睇埋：雕塑同木頭
由於木頭質地比較軟，所以木雕比起用石頭同金屬整嘅雕刻普及啲，不過襟擺程度亦同時無咁好，容易腐爛、蟲蛀或者畀火燒毀。

歷史
木雕係一種極古老嘅工藝：有考古學家試過舊石器時代嘅遺跡當中搵到受人雕琢過嘅木造物件，而呢啲物件歷史有成超過 400,000 年咁耐；亦有考古學家喺公元前 4,000 年前嘅古埃及遺跡裏面發現（差唔多爛嗮嘅）木雕，而東亞同非洲等地都有歷史悠久嘅木雕傳統。不過雖然話木雕咁古老，木雕作品多數都留存唔到去後世－因為同石雕或者金屬雕比起嚟，傳統嘅木雕係非常之唔襟擺嘅，會腐爛、會受昆蟲破壞、又容易著火。因為噉，木雕就俾一啲雕塑學者稱之為「藝術史上嘅隱藏元素」－木雕技藝廣為流傳，而且相當受歡迎，不過啲作品成日都留唔低，搞到現世嘅藝術史學者難以研究同了解古代嘅木雕藝術。都係中國傳統技藝之一

相集
上海博物館展出嘅一個宋朝木雕聖觀音
17 世紀日本一個木造鬼面具
2015 年一件木雕作品
潮州金漆木雕係潮汕地區一種出名傳統工藝。
馬可 · 米西亞尼亞

馬可 · 米西亞尼亞（意大利文：Marco Misciagna；1984年2月5號—) 位喺巴里出世嘅意大利小提琴家同中提琴家，曾經喺加州獲得過兩個全球音樂獎金牌。 2018年獲得烏克蘭副總理為紀念基輔歌劇院150週年而頒發嘅金牌。。
佢係莫諾波利（意大利阿普利亞）嘅 N.Rota 音樂學院嘅中提琴教授，亦係坦博夫嘅 謝爾蓋·拉赫曼尼諾夫 國立音樂學院、符拉迪沃斯托克（俄羅斯）遠東國立藝術學院、蘇斯高等音樂學院嘅名譽教授（突尼西亞蘇斯大學）、古巴聖地亞哥埃斯塔班薩拉斯音樂學院、佩特曼國家青少年音樂學院（紐西蘭奧克蘭）、埃里溫科米塔斯州立音樂學院（亞美尼亞）。
傑拉多・李維拉

傑拉多・李維拉係一個美國新聞工作者、電視主持、律師、作家、電台主持。
埃瑞許・孟德爾松

埃瑞許・孟德爾松係一個英國、德國、美國畫則師、攝影師。
盧契諾・維斯康堤

盧契諾・維斯康堤係一個意大利、意大利王國戲劇導演、電影導演、編劇、作家。
TVB娛樂新聞台

2007年末起，《TVB 娛樂新聞報道》亦可喺歐洲無線衛星台、澳洲、美國等廣播平台收看。
2008年4月1日起，《普通話 TVB 娛樂新聞報道》正式喺新加坡播放。
2010年6月1日，無綫娛樂新聞台喺歐洲《無線衛星台》停播，而無綫娛樂新聞報道喺 New 5全新多頻道嘅《無綫星級劇集台》播放。
2010年7月1號起，廣東話《無綫娛樂新聞台》喺馬來西亞Astro 313頻道（2020年4月1日起編號頻道號碼更改至317頻道）啟播，24小時娛樂新聞連續播放。
2018年9月1號起，喺新加坡播放嘅普通話 TVB 娛樂新聞報道，正式改名做《亞洲娛樂新聞報道》同埋《亞洲一周娛樂》。

娛樂新聞回顧節目
《娛樂新聞回顧節目》（英文：Star Biz Review）係  TVB 娛樂新聞台  製作嘅娛樂新聞回顧嘅特備節目，通常喺每年12月底其中一個晚上舉行，主要總結該年娛樂新聞大事。主持及演出（2000年代至今）如下：
翁佳妮

翁佳妮（英文：Kylie Weng，1988年12月24號—），花名凱莉，係香港前無綫電視經理人合約女藝員，遼寧人，2007年代表遼寧參加國際中華小姐，入唔到決賽，到2008年正式加入無綫電視，做無綫娛樂新聞台普通話主播，亦有參演過電影。2017年8月離開無綫電視。
陳睿雯

陳睿雯（Cherub Chen，1993年2月26號—）係香港女藝人，2016年度參選香港無綫電視2016年度香港小姐競選（中文：2016年度香港小姐競選）躋身十強，2016年至2020年6月底係無綫電視旗下經理人合約女藝員。

早年經歷
陳睿雯喺廣州出世，曾經喺2013年參加佛山電視台（中文：佛山電視台）嘅《珠江形象大使》競選，入圍40強。之後到香港中文大學修讀碩士課程，主修市場營銷。在學期間亦主持咗《校長晚會》、《文化之夜》、《十校聯賽》等活動。

參選香港小姐
2016年，陳睿雯參加咗無綫電視嘅《香港小姐競選》，佢嘅志向係立志從事媒體行業，成為優秀主持人或製片人。
陳睿雯喺港姐競選中獲得珠寶贊助商嘅《最佳首飾演繹獎》，佢喺賽後接受訪問嘅時候，就話自己雖然落選，但仍然希望留喺香港發展同加入娛樂圈，以簽約電視台為目標，甚至講到自己係為咗想加入電視台先至去參選港姐。而佢亦都喺2016年11月返到廣州教「形體禮儀」。
2016年底入讀為期3個月演藝進修班。
2019年，佢主持無綫旅遊節目《識玩旅行團》，第一次以泳裝look喺熒幕出現。

轉行
2020年6月底，陳睿雯向無綫電視辭工，轉行去一間金融公司做關於branding嘅工作。
陳嘉嘉

陳嘉嘉（Even Chan，1984年1月19號—）係前無綫電視基本藝人合約女藝員，亦係一位模特兒。身高170cm。

簡歷
陳嘉嘉讀過觀塘官立小學（中文：觀塘官立小學）下午校、鐘聲慈善社胡陳金枝中學（中文：鐘聲慈善社胡陳金枝中學）同埋廣州暨南大學（中文：廣州暨南大學）日文系。佢第一任老公係生意人黃文輝。2012年10月，佢分別同無綫藝員韋家雄、陳展鵬傳過緋聞，據悉當時已經同黃文輝分居。2016年再嫁畀圈外日籍丈夫，2018年9月生咗大仔山田明義，2019年9月離開公司，同年12月移居日本。

演出
呢個表唔完整，歡迎加料。
西樓角

西樓角（Sai Lau Kok），原本叫樹頭角（Shu Tau Kok），係香港一笪地方，響荃灣市區西北。舊時係村同樓，今日主要係荃灣港鐵西樓角車廠。
家下西樓角條村經已搬到荃灣市區東北。

地理
原本樹頭角條村，響兩條涌匯合之地，東南有大瀝河，約莫今日搬咗嘅木棉下村。樹頭角東南有三棟屋，西南近海有木棉下，西面過木棉下有白田壩，東北沿大瀝河上山有老圍，即係石圍角老圍。
今日西樓角指西樓角路兩邊，同埋荃灣地鐵車廠，青山公路以北一帶。而原西樓角村，因荃灣新市鎮發，向西搬到去大瀝河西岸。

歷史
1955年5月10號夜晚，西樓角河背坑山洪暴發。夜晚七點到十一點一輪，首先沖走八間木屋，另有廿二間沖冧。影響七十七戶，二百五十一人。
1978年5月12號，香港政府宣佈收返西樓角七棟樓，起地下鐵路車廠。商戶同業主，因為唔滿意賠償，拒絕搬走。事件一直僵持到1979年，業主企圖拆西樓角新路鐵閘，釀成警民流血衝突。
制服少女

《制服少女》（日文：制服の少女／せいふくのしょうじょ Seifuku no Shōjo）係日裔台灣人（中文：在台日本人）柏尾鞠子（閩南語：Kasio Mariko）喺1932年創作嘅西洋畫作品，曾經入選第六回台展（中文：臺灣美術展覽會）。原作嘅彩色圖版收錄喺1938年嘅《柏尾鞠子遺作集》入面。

描繪內容
《制服少女》描繪一位頭戴紅色貝雷帽（中文：貝雷帽）嘅少女，身穿關西領（中文：關西領）嘅藍白配色三本線水手服，但冇遮胸布；下身着咗深藍色百褶裙，腰間系針扣皮帶。胸前繫住黃色領巾（中文：領巾），雙手放喺身前，表情若有所思。背景為灰色牆角，同人物服飾色調形成冷暖對比。
畫中嘅少女可能係一名學生作為模特兒，但《柏尾鞠子遺作集》中亦收錄咗一幅身穿水手服嘅自畫像，因此亦可能係作者本人。
6月22號

6月22號係公曆年嘅第173日（閏年第174日），離年尾重有192日。
<< - 6月 - >>



大件事
1633年：羅馬教廷逼伽利略撤銷「太陽係宇宙中心，地球唔係宇宙中心」嘅觀點。
1718年：古爾露做第34任澳門總督。
1840年：英國總司令義律話會由6月28號起封鎖珠江口，第一次鴉片戰爭爆發。
1941年：希特拉出動120個師嘅兵力，發動巴巴羅薩作戰，向蘇聯發動總攻擊。
1965年：日韓建交。
1976年：加拿大國會下議院通過廢除死刑。
1984年：鄧小平分別喺見香港工商界訪京團同香港知名人士鍾士元時發表講話：「香港實行一國兩制五十年不變」。
1986年：1986年FIFA世界盃8強賽，阿根廷隊嘅馬勒當拿攻入上帝之手同一扭六嘅史上最靚球波兩個入波，以2-1贏咗英倫隊。
1998年：香港特區政府宣布一系列挽救經濟措施。其中因應1997年之後樓價大幅、持續下跌，會暫停土地拍賣同招標至第二年3月。
1998年：香港地鐵東涌綫通車。
1998年：Windows 98正式發佈。
2000年：武漢航空343號班機失事（中文：武漢航空343號班機空難），49死。
2006年︰加拿大總理史提芬哈珀喺國會下議院就1885年唐人移民法案（英文：Chinese Immigration Act of 1885）（人頭稅（英文：Chinese head tax in Canada））同1923年唐人移民法案（英文：Chinese Immigration Act, 1923）向加拿大唐人道歉。
2012年：巴拉圭總統盧戈（西班牙文：Fernando Lugo）畀參議院彈劾落台。
2014年：讓愛與和平佔領中環舉行6.22民間全民投票讓香港市民選擇普選方案。
2015年：創黨成員湯家驊宣布即時退出香港公民黨成員同辭去立法會議員職務，10月1號生效。
牛眼

未註冊嘅用戶放呢個標籤響篇文嗰陣係唔能夠完成刪文提名嘅，應該要留低詳細嘅刪因響Talk:牛眼。如果個提名未完成同埋響討論頁度無留言嘅話，噉呢個標籤就可以拎走。
牛眼係牛嘅眼。喺牛頭嘅面部，雙眼並排，好大隻（「牛噉眼」），係做解剖實驗嘅首選。
沙沙滾

沙沙滾指啲人唔知自己做緊嘅事係為咗乜，冇明確嘅目標淨係得個做字。
馮貝林

埃米爾 阿道夫 馮 貝林（Emil Adolf von Behring，1854年3月15號—1917年3月31號）係德國醫學家、細菌學家、血清學家。佢因為研究白喉嘅血清療法喺1901年得到諾貝爾生理學或醫學獎。
貝林喺普魯士王國西普魯士羅森堡縣嘅漢斯朵夫村（今屬波蘭）出世，喺屋企個十二兄弟姊妹中排行第五。阿爸係貧窮嘅鄉村教師。佢自細成績優秀，攞到唔同嘅獎學金而得以中學畢業。之後佢因為冇辦法繼續攞到獎學金去讀醫，決定從軍，一路做軍醫學生一路當兵，所以攞到錢。
1874年10月2號貝林入咗柏林嘅威廉皇帝軍醫學院，1878年獲得博士學位，1889年俾羅拔科赫邀請入咗柏林傳染病研究所，1890年喺呢度奠定咗血清療法嘅基礎。佢同北里柴三郎合作發現咗破傷風抗毒素。佢由1891年開始喺保羅埃利赫嘅幫助下研究白喉嘅抗毒素。佢嘅成果最終征服咗呢種當時往往致命嘅疾病。
由1892年開始，普魯士文化部嘗試同貝林揾一個大學教授嘅位，咁令佢做嘢有更大嘅自由，可以同自己揾研究經費。1894年至95年嘅冬季學期，貝林獲邀擔任哈雷大學衛生特聘教授。
1895年貝林得到馬爾堡大學衛生研究所嘅教授埋同領導職務。1904年貝林工廠（今日德靈公司嘅前身之一）喺呢度建立。1917年佢喺馬爾堡死於肺炎。
2005年安曼炸彈襲擊

2005安曼炸彈襲擊係約旦首都安曼一連串有預謀嘅自殺式炸彈襲擊。呢次襲擊發生響2005年11月9號，總共有三間酒店俾人炸，分別係凱悅酒店、拉迪臣酒店同埋地時酒店。呢單嘢有56人死咗（包括3名中國人），250人受傷。
當時響拉迪臣酒店裏面，費城波場正正舉行緊婚禮，有成三百位賓客。當其時突然間爆炸，成個波場炸到爛晒，玻璃窗都飛晒落街，連個天花板都冧埋。唔單止咁，連大堂嘅天花、燈，傢俬，玻璃門都整到爛晒。
第二個炸彈就響安曼凱悅酒店嘅大堂度爆，破壞力一樣咁勁。酒店大門口、柱、天花磚坐冚辦唥炸爛晒。連帶接待處同酒吧都炸埋。
胡榮華

胡榮華（1945年—）係中國象棋特級大師，喺上海出世。
2006年7月，渠又喺北京中國棋院贏得全國象棋賽冠軍。
近年胡榮華力主改革中國象棋嘅賽制規則，以避免消極和棋充斥。
Sophus Lie

Sophus Lie（1842年12月17號—1899年2月18號）係挪威數學家，受伽羅華理論啟發，研究微分方程嘅變換結構；係李群（Lie group）同李代數（Lie algebra）理論嘅先驅。
吳志龍

吳志龍，香港親中派政治人，香港再出發大聯盟發起人之一。吳志龍
松川尚瑠輝

松川 尚瑠輝（まつかわ なるき、Matsukawa Naruki；1991年9月20號— ）係日本男演員。中央兒童劇團 - 兒童天分所屬。佢響日本東京都出世。血型係AB型。佢中意足球。

電視劇
下面係佢主要演出：
「給天空的信（空への手紙）」（東京放送　1999年）飾演遠山勇。
「新・到達天空（新・天までとどけ）1、2、3、4、5」（東京放送 1999年-2004年）飾演杉本廣。
穿着1980年代流行的短褲（半ズボン），也證明現今的少年穿着短褲的可能。
「幸福的尾巴」（TBS電視台　2002年）飾演竹屋洋太。
「搬運你的人生」（TBS電視台　2003年）飾演讓司。
「Wonderful Life」（富士電視台　2004年）飾演林耕介。
「女王的教室」（日本電視台　2005年）
飾演反阿久津（天海祐希）派系的兒童之一、神田和美（志田未來）的好友，輔助角色真鍋由介。
在男孩們當中，以穩定的表現飾演一個合適的領導者、支持一班反阿久津的小學生。
「女王的教室」特別篇2 ~惡魔降臨~（日本電視台　2006年）飾演真鍋由介。
「偵探學園Q」（2006年7月、日本電視台）飾演鳴澤數馬（カズマ）。
繼「女王的教室」後，再次與志田未來（飾演美南惠）合演。

電影
「ELECTRICDRAGON80000V」（年份不明）。
「戀愛撲下來了。」（1999年）飾演Junichi。
「五條靈戰記」（2000年）。
「Kirikou與魔女」（1998年）飾演大少年。
「咒怨2」（2003年）飾演少年。
馬克高文

馬克 高文（Mark Coleman，1964年12月20號—）係一個美國混合格鬥家，外號鎚仔（The Hammer）。
美國出世嘅馬克 高文喺1990年代已經係奧運會古典摔角金牌得主，同時又係三屆UFC終極格鬥冠軍，分別係第十、十一同十二屆。喺PRIDE 2000 格蘭披治賽（PRIDE Grand Prix 2000 Finals）入面，先後打低佐竹雅昭、小路晃、籐田和之同伊哥‧伏察玆而成為總冠軍。
喺佢混合格鬥生涯入面嘅戰績係11勝四負，拳擊同腿擊功夫到家，係一個揪得之人。
而家佢活躍喺日本嘅混合格鬥組織PRIDE，另外又喺Hustle客串打職業摔角。
周衛慧

周衛慧 （1973年1月4號—），或者淨係叫衛慧，係中華人民共和國一位作家，響寧波出世。佢本2000年出版嘅小說《上海寶貝》畀中國內地列為禁書，話本書太不雅。佢2005年近作《我的禪》亦都要檢查過，改過，改埋標題先至畀出版。
佢成日同大過佢少少嘅綿綿拉上關係，合稱新一代。
1月4號

1月4號係公曆年嘅第4日，離年尾重有361日（閏年362日）。
<< - 1月 - >>



大件事
1917年：蔡元培就任北京大學校長。
1932年：英國宣布印度國大黨非法，甘地坐監。
1932年：日本軍响九一八事變之後開始攻上海。
1948年 : 緬甸脫離英聯邦獨立，吳努做第一任總理。
1969年：為咗解決香港供水問題，香港政府決定响西貢興建萬宜水庫。
2004年：美國太空總署嘅火星地面探測器勇氣號（英文：Spirit (rover)）喺04:35UTC着陸火星。
2006年：以色列總理阿里爾沙龍因腦出血入院急救。
2006年：俄羅斯同烏克蘭簽定五年天然氣價格問題協議嘅合約。
2006年：英特爾用標誌Intel代替舊標籤Intel Inside。
2010年：高828米，世界最高建築物杜拜哈利法塔落成啟用。
2013年：Wi-Fi聯盟（英文：Wi-Fi Alliance）同無線千兆聯盟（英文：Wireless Gigabit Alliance）合併，一齊推動60GHz高速網絡。
2018年：道瓊斯工業平均指數首次突破25,000點。
2020年：中華人民共和國國務院免去香港中聯辦主任王志民（中文：王志民 (1957年)）職務，由駱惠寧接任。
吳景

吳景（—203年）係東吳孫堅嘅舅仔，佢家姐吳夫人係孫策、孫權嘅阿媽。

生平
吳景曾跟隨孫堅征伐有功，受騎都尉。袁術上表吳景做丹楊太守，同討伐前丹楊太守周昕，於是吳景佔領咗丹楊。孫策、孫河同呂范聽吳景建議，合力大破涇縣嘅賊帥祖郎。吳景曾經被劉繇逼迫，往北投靠袁術。袁術用佢為督軍中郎將，與孫賁喺於橫江討伐樊能、於糜，又喺秣陵擊敗笮融、薛禮。當孫策喺牛渚作戰受傷時，又遇降兵造反時，幸好得吳景平定同擒下降兵。吳景跟隨孫策討伐劉繇，劉繇打敗逃去豫章，佢奉孫策之命去袁術處報訊。袁術同劉備爭奪徐州嘅時候，任命吳景做廣陵太守。
袁術後來僭越稱帝時，孫策曾寫信畀袁術，勸佢唔好咁做，但係袁術冇理佢，兩人於是唔再往來，孫策揾人通知吳景。吳景於是返回東吳，孫策仍然叫佢做丹楊太守。東漢朝廷派遣使者到來，頒佢做揚武將軍，仍舊領有丹楊。

子女
吳景死喺建安八年（203年），佢兩個仔吳奮封新亭候、吳祺封都亭侯。
雷迪

雷迪（Francesco Redi，1626年2月18號—1697年3月1號）係意大利一位醫師。火星有一個隕石坑以佢命名。
雷迪最出名就係佢喺1688年做嘅實驗，否定咗「自己生出嚟」呢種講法，呢隻講法嚟自亞里士多德嘅「無生源論」。嗰陣時嘅人一般都信蛆蟲係由爛肉自己生出嚟。
喺個實驗度，雷迪攞咗六個樽分成三啤，頭嗰兩啤放死魚，第三啤放牛肉，再將佢哋分成兩組，每組各有兩魚一牛，再將一組用密一密嘅紗布封住個樽口，另一組就乜都唔搞，樽口打開晒。等幾日，結果就係打開樽口嗰組肉「生」咗啲蛆蟲出嚟，紗布封口嗰組就乜都冇，冇蟲冇盛，佢解釋因為啲烏蠅入唔到紗布封口嗰樽。
雷迪第二個實驗將啲死咗同生勾勾嘅烏蠅分別放落去啲肉度，封實個樽，蛆蟲只係喺有生烏蠅嘅肉上出現。呢啲實驗夾埋否定「自己生出嚟」呢個假設。
李永健

李永健（1953年—）響香港出世，1986年攞到註冊大律師認許。
佢曾經想參加2007年香港特別行政區行政長官選舉，但攞唔到任何提名。
佢亦都參加過2007年香港立法會港島選區補選。最後，他只係得到401票，8名候選人中排第七。
李小琳

李小琳（1961年6月1號—）係中華人民共和國國務院總理李鵬個女，四川宜賓人。而家[咩時候？]係中國電力投資集團公司副總經理同香港上市公司中國電力國際發展有限公司董事長。
王超群

王超群（原名王瑞群，1954年12月13號—）係香港粵劇演員（正印花旦），以武打北派見稱。
由1960年代中期，師承男花旦譚珊珊門下，唱腔劉永全師父。八十年代去星馬一帶巡迴演出，九十年代返港正式成為粵劇正印花旦，最叻演【扎腳劉金定斬四門】以及武打。仲演出好多「首本名劇」如 － 《扎腳劉金定斬四門》、《扎腳劉金定大破火龍陣》、《李剛三打白孤仙》、《夢蝶情》。
去過英國、美國、澳洲、加拿大呢啲地方演出，有好評[未記出處或冇根據]。同幾個位著武生與文千歲拍擋組成千群粵劇團、阮兆輝嘅鳳求凰劇團、羅家英嘅大群英劇團、龍貫天嘅貫群天劇團、李龍嘅永光明劇團，合作過嘅文武生有：吳仟峰、陳劍聲、梁漢威…等人。
2006年更同越劇表演藝藝家史濟華結成師徒，鑽研唔同類型嘅性格人物。
12月13號

12月13號係公曆年嘅第347日（閏年第348日），離年尾重有18日。
<< - 12月 - >>



大件事
1521年：葡萄牙同阿爾加維國王曼努爾一世駕崩，19歲嘅若翰三世繼位。
1895年：馬勒嘅第二號交響曲「復活」（德文：2. Sinfonie (Mahler)）喺柏林首演。
1937年：日本軍攻陷中華民國首都南京，對當地軍民展開長達六個星期嘅大屠殺，超過30萬人被殺害。2014年2月27號，十二屆全國人大常委會第七次會議通過決定，以立法形式將12月13號設立為南京大屠殺死難者國家公祭日（中文：南京大屠杀死难者国家公祭日）。
1939年：第二次世界大戰—河床海戰，德國戰艦「格拉夫史碧號」響拉普拉塔河河口遇上英國艦隊追擊，最終船長喺布烈特河下令放火燒船，沉咗。
2001年：印度國會遭到恐怖攻擊，14人死。
2003年：伊拉克戰爭，美軍喺提克里特生擒伊拉克前總統薩達姆侯賽因。
2005年：世界貿易組織第六次部長級會議響香港會議展覽中心開幕，會期至12月18號。
2006年：第61屆聯合國大會一致通過首個有關殘疾人士嘅國際公約－《殘疾人權利公約》，保障全球6.5億身心障礙者享有完整平等嘅人權、基本自由同埋人格尊嚴。
2016年：蘇丹穆罕默德五世（馬來話：Sultan Muhammad V）宣誓就任馬來西亞最高元首。
陳耀麟

陳耀麟（1982年7月20號—）係香港足球員，司職中場，而家[咩時候？]踢緊香港丁組足球聯賽球隊淦源足球會。
中居正廣

中居正廣（1972年8月18號—）係日本一個已經退出演藝界嘅男演員，前組合SMAP成員。2025年1月23號佢宣佈退出日本娛樂圈。
岑仲勉

岑仲勉（1885年8月15號—1961年10月7號）譽為大器晚成嘅現代史學家，喺廣東順德出世。前半生混跡官場，後半生潛心向學。喺先秦史、隋唐史、文獻學、地史學同中外交通史等學科領域，都有建樹，造詣甚深。生平著作豐富，俾歷史學家劉節譽為「著作等身、群言是寶」。佢亦係「三論五說」入面「西周封建說」嘅代表人物。
陳月媚

陳月媚（3月18號—），人稱媚姨，係香港女藝人植詠珊嘅阿媽，2021年參加ViuTV搞嘅真人騷《阿女又戀嚟》而出名，自此開始參與幕前演出。

簡歷
陳月媚本嚟係位素人，頭一次幕前演出係2021年同佢個女植詠珊參加ViuTV搞嘅真人騷《阿女又戀嚟》，因為爆出唔少金句而畀觀眾留意，更獲得一啲幕前工作機會，譬如畀譚仔雲南米線邀請拍廣告。佢又同《阿女又戀嚟》另一位阿媽鍾慧冰組成螢幕組合，孖住一齊拍節目。
EL時

《EL時》係香港商業電台叱咤903嘅節目，主持係Elsie。

播放時間
《EL時》屬於代班節目，所以係無固定播放時間。根據商台官方網頁，節目播出時間如下：
1月27號

1月27號係公曆年嘅第27日，離年尾重有338日（閏年339日）。
<< - 1月 - >>



大件事
1926年：世界上第一部電視面世。
1945年：蘇聯紅軍解放奧斯威辛集中營。
1965年：香港政府銀行業監理處接管明德銀號。
1967年：美國阿波羅1號宇宙飛船響發射架上喺模擬訓練時失火，三名太空人燒死，呢單嘢搞到阿波羅登月計劃推遲。
1996年：1996年尼日爾政變（法文：Coup d'État de 1996 au Niger），首位民選總統Mahamane Ousmane（法文：Mahamane Ousmane）被推翻。
2003年：連接香港落馬洲到深圳嘅皇崗口岸實現二十四小時全日通關。
2017年：美國總統當勞侵簽署《第13769號行政命令（英文：Executive Order 13769）》，90日內唔畀來自利比亞、伊朗、伊拉克、索馬利亞、蘇丹、敘利亞同也門七個穆斯林世界嘅國民入境美國，其中對敘利亞人嘅期限係「無限期」。
2018年：勒索軟件病毒GandCrab開始發起大規模攻擊。
2018年：第6屆捷克總統選舉次輪投票第二日，由澤曼連任。
2020年：中國國務院總理、應對肺炎疫情工作領導小組組長李克強親自前往湖北省武漢市，考察指導新型冠狀病毒肺炎嘅防控工作。
2023年：中華民國總統蔡英文宣佈前副總統陳建仁爲新任行政院長，接替早前辭職嘅蘇貞昌。
My當奴

《My當奴》係香港商業電台叱咤903嘅節目，主持係Donald。

播放時間
《My當奴》屬於代班節目，所以係無固定播放時間。根據商台官方網頁，節目播出時間如下：
吳亞瑛

吳亞瑛，香港親中派人士。海南出生，先後擔任海口市政協、海南省政協。
中國留學生同遊客對香港民主人士嘅騷擾

隨著北京未經諮詢或香港人同意強行訂立《港版國安法》，香港政府進行大量政治檢控，有部份香港民主派人士被逼流亡海外（例：許智峯，鄭敬基），亦有啲香港人喺海外爭取港人權益以及國際社會對外國嘅關注。不過，呢啲人喺海外嘅活動，有時會遭受來自中國留學生同遊客嘅一啲騷擾。

事例
喺2024年嘅1月尾嘅列斯，幾位中國留學生對一啲抗議47人案不公審訊嘅香港民主人士丟奶昔後，有關香港人報警，之後嗰啲中國留學生逃走，企圖尋求中國領事館幫助但係比拒絕，有關香港人之後追問點解要丟奶昔，但有關中國留學生就迴避問題，只係用粗口辱罵同埋只係識得講啲香港人係中國人。
喺2024年10月1日，有在台港人喺台北市西門町街頭舉辦「反中國國慶」活動，掛起「光復香港 時代革命」等旗幟，結果有2名自稱來台觀光嘅中國遊客鬧場，企圖破壞現場嘅旗幟，又對有關香港人挑釁，高呼台灣同中國都係香港嘅一部分。
鄭靈敏

鄭靈敏，香港親中派人士。
佢曾經參與一啲推廣北京未經諮詢或香港人同意，強行訂立《港版國安法》嘅活動。
蔡藝華

蔡藝華，香港親中派文化界人士。

政治參與同經歷
佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。
王鴻燊

王鴻燊，香港親中派人士。
佢曾經參與公開聯署支持北京未經諮詢或香港人同意，強行訂立嘅《港版國安法》。
胡劍江

胡劍江，香港親中派政治人物。
佢曾經通過捐贈行動支持方艙醫院建設。

選舉經歷
喺2021年9月，佢成為香港特别行政區選舉委員會委員(港區全國政協委員)。
古谷徹

古谷徹（1953年7月31號—）係日本出名男配音員，響神奈川縣橫濱市出世，隸屬青二Production，代表作有聖鬥士星矢嘅天馬座星矢、名偵探柯南嘅安室透、美少女戰士嘅地場衛、機動戰士高達嘅阿寶・尼爾、ONE PIECE嘅薩波同埋龍珠嘅阿樂。

屋企
曾經同同行小山茉美結婚，但係就響1983年離婚。後嚟響1985年佢同另一個同行間嶋里美再婚，重生咗個女。
巴皮亞曼多話

巴皮亞曼多話係一種響ABC群島講嘅話，係以葡萄牙話為基礎嘅歸融話，溝咗啲西班牙話、荷蘭話、非洲話同本土話。
銅管樂器

銅管樂器係管樂器嘅一種，指件樂器發聲嘅機制涉及將吹奏嘅人吹嘅空氣導入樂器共鳴發聲。銅管樂器唔一定用銅造。
例如圓號同小號都係銅管樂器。
圓號

圓號，又叫法國號，係一種管樂器，特點係吹管構成一個大圓形。
喺音樂史上，法國號象徵著獵人、森林等意象，長久以嚟已經係歐洲作曲家共有嘅手法。
神戶新闻

神戶新闻（神戸新聞（こうべしんぶん, 神戸新聞?）），日本一報紙，係日報，神戶市發行，一八九八年二月十一號創立。
Lady Gaga

Lady Gaga（1986年3月28號—），原名Stefani Joanne Angelina Germanotta（/ˈstɛfəni ˌdʒɜːrməˈnɒtə/ ( 聽) stef-ƏN-ee-_-jur-MƏ-not），係一個美國女歌手，作曲家，填詞人，亦係演員。出身美國紐約州，阿爸阿媽都係意大利裔美國人。

事業
Gaga讀中學嗰時表演過舞台劇，然後喺紐約大學（New York University）Tisch藝術學院學習CAP21。2006年，Gaga從紐約大學退學，追求佢嘅音樂事業。佢首先加入一支搖滾樂隊，之後退出，跟住加入咗Lower East Side嘅avant garde嘅巡迴演出。後來加入Def Jam Recordings，不過後來又解約。之後作為一個作曲家嘅身份加入索尼音樂。佢最初踏入業界係純粹做幕後作曲，曾經幫布蘭妮（Britney Spears）、菲姬（Stacy Ann Ferguson）、小野貓（The Pussycat Dolls；簡稱PCD）、街頭頑童合唱團、阿肯（Aliaune Damala Bouga Time Puru Nacka Lu Lu Lu Badara Akon Thiam）等歌手作曲。同時，佢亦開始喺紐約俱樂部演奏。當阿肯發現Gaga同時具有幕前演唱嘅實力後，佢簽約Gaga到自己嘅唱片公司Kon Live Distribution旗下，自此Gaga開始籌備首張個人專輯。

成績
2008年，Gaga發行第一隻碟《The Fame》。《The Fame》引起咗唔少爭議，不過亦取得好大嘅成功。碟內首波主打「Just Dance」幫Gaga奪得生平第一首Billboard Hot 100冠軍。2009年，歌曲「Poker Face」乘勢追擊，同樣攞到Billboard Hot 100冠軍，並且橫掃全球多個國家流行榜第一位。
2009年，Gaga發行《The Fame Monster》，亦獲得廣泛嘅好評同認可。《Bad Romance》、《Telephone》同《Alejandro》一樣聲勢強勁，成為Gaga嘅人氣作品。Gaga嘅歌曲亦多次被英國唱歌比賽《The X Factor》同香港電視節目《超級巨聲》使用。
2011年，專輯《Born This Way》正式發行，喺全球20個國家包括美國嘅音樂榜單上登頂，甚至喺發行嘅第一週就喺美國賣出一百萬張。同名主打歌「Born This Way」一度成為流行音樂嘅經典。
2012年，Gaga宣佈佢將會展開《Born This Way Tour》，首次肯定衝入亞洲，喺香港、首爾、東京同新加坡開個唱，而香港一場更因為啲飛20分鐘就賣晒而要加場。
第三隻專輯《Artpop》喺2013年發行，同樣係美國嘅音樂榜單上奪得第一，專輯裏面嘅「Applause」亦排係首位。
2014年，Gaga同Tony Bennett聯合發行爵士專輯《Cheek to Cheek》，專輯當中Gaga嘅爵士音樂才華表現得淋漓盡致，並奪得嘅係美國榜單嘅連續第三個冠軍。
Gaga唔單止係歌手，重係演員。2016年，佢出演《美國恐怖故事》系列之「酒店」，由於喺劇裡面嘅出色演繹，Gaga獲得2016年金球獎。同年，專輯《Joanne》正式面世，並獲得最佳專輯，呢張專輯標誌住佢成為2010年代美國音樂史上第一位獲得四個第一嘅女歌手。
2017年2月，Gaga喺超級碗嘅中場演出成為新聞熱點，通過唔同平台收睇嘅觀眾多達1億5千萬，係史上最多觀眾收睇嘅演出。
陳雅媛

陳雅媛（英文：Joann Chan，2000年—）係香港女演員, 2023年畢業於香港演藝學院戲劇學院（一級榮譽），主修表演。
曾德成

曾德成，GBS，JP（粵拼：zang1 dak1 sing4，Tsang Tak-sing，1949年5月10號—）係香港政府民政事務局前局長、前任港區人大代表，亦係前香港立法會主席曾鈺成嘅細佬。

選舉經歷
喺2021年9月，佢成為香港特别行政區選舉委員會基層社團委員。
孫方中

孫方中，BBS，MBE，JP（1927年11月2號—）祖籍江蘇無錫，北京出世，家下係蘇浙小學同埋港九街坊婦女會孫方中小學校董。2008年同2006年分別出版咗《掌舵破浪的歲月》同埋《千絲萬縷不了情》兩書，主要講述佢教育心得同埋家庭。

家世
孫方中阿爺孫英梧係大清舉人，阿公張小廔係前中國駐韓領事。老頭孫熙文做過熱河省會計長等國民黨要職，姑丈趙深係中國當代建築師，老公周鎮寰係抗日名將孫元良嘅機要秘書。
黃國健

黃國健，GBS，SBS，BBS，JP（1952年5月3號—）係香港工會聯合會副會長，香港立法會地方直選（九龍東）前議員，香港特別行政區行政會議前議員。

生平
立法會議員黃國健嘅街頭橫額
黃國健祖籍廣西南寧上林，早年喺聖公會基愛小學同埋香島中學畢業（中三）。之後任職海員，以供養父母同埋四名弟妹，同時考到「輪機長」牌照。
2003年起，黃國健擔任第十屆、十一屆全國人大代表，2012年宣布唔會再角逐。
2006年，黃國健獲頒授銅紫荊星章。
2008年香港立法會選舉，黃國健代表工聯會參加九龍東地方直選，排喺名單首位，現任議員、黨友陳婉嫻就排第二位，另外，黨友王吉顯和簡銘東（他們曾經以民建聯、工聯會嘅名義參加2007年香港區議會選舉）亦是黃國健名單嘅最後兩位候選人，結果黃當選。
2012年同2016年嘅立法會選舉，佢同區角逐連任成功。
2017年7月1日獲時任香港行政長官林鄭月娥委任為香港行政會議非官守成員。

屋企
黃國健已婚，個仔2009年4月大學畢業。

『以薪代假』引導他人犯法言論
2021年5月，立法會審議《2021年僱傭（修訂）條例草案》，黃國健喺草案委員會會議期間，話外傭僱主可以以薪買假，結果被委員會主席、民建聯黃定光直斥「違規違法」，話法定有薪假期唔可以用人工代替假，又質疑佢哋作為工會，應該對有關條例好熟悉。自由黨邵家輝當場亦向勞工處助理處長梁樂文詢問可唔可以，而梁樂文亦即時答覆話《僱傭條例》寫得好清楚，就算員工同意都唔得。之後，黃定光再訓斥黃國健，叫佢唔好誤導啲僱員，唔係就累死佢哋。

武漢肺炎疫情期間涉嫌違反《預防及控制疾病規例》
喺2020年武漢肺炎疫情期間，網上傳出多張照片，顯示工聯會多名成員黃國健、鄧家彪等，出席黃大仙富臨皇宮一個慶回歸晚宴時，喺進食以外時間脫下口罩四圍交談，仲上台唱歌、致辭、祝酒，社交距離讀埋每枱餐桌間嘅距離亦唔夠1.5米，餐飲業務負責人涉嫌違反法例《預防及控制疾病規例》第599F章。鄧家彪其後聲稱席上無人感染武漢肺炎，法規上無問題，被問到當時有無戴口罩，鄧亦未有正面回應。

得意事
黃國健鍾意喺宴會上儲餐牌。
林貝聿嘉

林貝聿嘉，GBS，SBS，OBE，MBE，JP（1928年5月2號—）係香港社會活動家。佢係名建築師貝聿銘嘅堂妹，老公係林廣居。
郭二澈

郭二澈係香港親中派政治人物。
佢曾經出席活動支持北京未經諮詢或香港人同意，強行訂立嘅《港版國安法》。

選舉經歷
喺2021年9月，佢成為香港特别行政區選舉委員會基層社團委員。
保良局第一張永慶中學

保良局第一張永慶中學（簡稱保一或保良一中，英文：Po Leung Kuk No.1 W.H. Cheung College）係香港黃大仙區慈雲山一間資助男女子英文中學，亦係保良局開辦嘅第一間中學，位於慈雲山蒲崗村道173號，之前個校名叫保良局總理聯誼會第一中學。

校史
1960年代，為配合政府提出嘅中學普及計劃，保良局決定起一間中學。
1967年，政府分咗一塊喺鑽石山墳場、有50000平方米大嘅地畀保良局，於是保良局利用呢塊地起咗間中學，叫保良局總理聯誼會第一中學。
1971年，學校成立並開始起校舍。
1972年，校舍起好。
1973年，由當時港督麥理浩爵士主持開校儀式。
1994年，張永慶基金見到間校舍有啲落後，所以出錢幫佢哋起間新校舍。為咗記念佢呢次嘅貢獻，於是學校改名叫保良局第一張永慶中學。
2010年，決定喺停車場起新翼。2011年，新翼落成。為咗記念顏寶鈴女士捐嘅五十萬，所以新翼就叫顏寶鈴大樓。

學校設施
呢間學校有多媒體教學中心、語言實驗室、互聯網室、會議室、圖書館、特別教室、飯堂、有蓋操場、體育館、籃球場、排球場、羽毛球場，仲有高爾夫球練習場。
黃碩松

黃碩松，香港親中派政治人。
佢支持北京未經諮詢或香港人同意，強行訂立嘅《港版國安法》。
冼偉倫

冼偉倫係香港親中派政治人物兼漁農界人士。
喺2019年，佢喺爭取民主同捍衛法治嘅香港反送中運動入面，曾經接受央視訪問，支持當時執法表現備受爭議，被指控使用暴力嘅香港警察。

選舉經歷
喺2021年9月，佢成為香港特别行政區選舉委員會漁農界委員。
駱振偉

駱振偉（Thor Lok，1984年10月19號—）係香港ViuTV電視主持人，曾經做過香港電台主持人同歌手。

簡歷
駱振偉喺2004年到2006年加入香港電台嘅網上電台Teen Power。2007年，佢參加英皇新秀歌唱大賽，攞到金咪大獎。2008年11月到2010年11月，佢再做過香港電台主持，之後加盟now TV做主持，到2016年轉過去ViuTV。
Chill Club 推介

《Chill Club 推介》（Chill Club Song Promotion）係香港MakerVille製作製作嘅音樂節目，2020年5月25號喺香港電視娛樂ViuTV首播。節目主要會揀一啲本地熱播嘅新歌MV播，而呢啲歌有機會競逐「Chill Club推介榜」，部份集數亦會有歌手訪談環節。皆因每集主持各自喺ViuTV嘅歌單入面揀四到五首歌播，無同其他主持夾過，所以同一個禮拜入面會有機會出現同一首歌播多過一次。

主持陣容
2020年開播到2023年上半年，每個禮拜同一日原則上會固定一位主持（偶然有例外）。下表收錄嗰個時期嘅常規主持陣容（未包括個別集數代班嘅情況）。2023年下半年開始，主持變動頻繁，已經難以界定常規主持。
林力山

林力山，香港親中派政治人物兼建築、測量、都市規劃及園境界人士。

選舉經歷
喺2021年9月，佢當選成為香港特别行政區選舉委員會建築、測量、都市規劃及園境界委員。之後佢喺李家超無提政綱嘅情況下，有份提名李家超參與2022年香港行政長官選舉。
光尚文化控股

光尚文化控股（英文：Sunny Side Up Culture Holdings Limited），前名為太陽娛樂文化（Sun Entertainment Culture），係香港藝人經紀公司，2011年開張，主要接收藝能動音同娛樂唱片嘅歌曲版權。
呢間公司除咗出唱碟，重拍過唔少戲，好似《撲克王》、《戀夏戀夏戀戀下》、《懸紅》、《低俗喜劇》、《等我愛你》、《我老婆唔夠秤II：我老公唔生性》、《同謀》、《狂舞派》、《第一次不是你》、《逃出生天3D》、《溝女不離三兄弟》同《掃毒》等等。佢亦有投資太陽飛馬足球會。
陳蔚菁

陳蔚菁，藝名JanJan，係香港一位占卜師，自稱「魔法塔羅師」，擅長用塔羅牌占卜，亦參與過唔少ViuTV電視節目。
蕭欣浩

蕭欣浩博士（Dr. Siu Yan Ho）係香港中文學者，曾經係嶺南大學中文系講師，而家係香港浸會大學中國語言文學系一級講師。佢深造中文之前，亦係一位廚師。
蕭欣浩大約2018年開始喺電視亮相，做無綫電視節目《學是學非》專家嘉賓，開始獲觀眾認識，之後都參與過一啲電視節目。
賈巴伍各

賈巴伍各（粵拼：gaa5 baa1 ng5 gok3；簡化字：贾巴伍各；彝文：ꏢꀊꀠꀕꇰ；1983年9月—2017年6月14號）係中國大陸嘅緝毒民警，四川涼山昭覺縣人。佢喺2006年從四川警察學院畢業後年半到布拖縣嘅差館做差人，從2010年1月到2017年5月間喺布拖縣先後做過副所長同所長嘅職務。2012年攞過四川省公安基層攞過先進民警嘅獎勵，亦俾四川省公安廳記過佢三等功。2015、2016年呢兩年間先後攞過四川省政法系統先進個人稱號同凉山州十佳优優秀派出所所長嘅稱謂。
2017年6月10號深夜，由於涼山地區發生咗震驚成個四川嘅走私毒品案同爆炸案，令公安機關成立專案組捉犯罪嫌疑人。四日後，專案組知道犯罪嫌疑人嘅行蹤之後去到山上捉人，點知賈巴伍各俾犯罪嫌疑人開槍殺死咗，終年34歲。事發後第二日，犯罪嫌疑人當場俾差佬叉住，而賈巴伍各嘅葬禮亦喺同年6月16號舉行。
巾幗梟雄之懸崖

《巾幗梟雄之懸崖》（英文：No Return）係香港無綫電視、企鵝影視聯合製作嘅民初電視劇，「巾幗梟雄系列」第四輯作品，由黎耀祥、胡定欣、蕭正楠、羅天宇、陳曉華主演，監製方駿釗，編劇張華標，藝術總監劉世運。故仔用1920年代上海做背景。

記事
正式開拍 2023年10月7日， 拍攝完畢 2023年12月17日
拍攝地點係中國橫店影視城嘅夢外灘景地。夢外灘是疫情期間新建景區，根據二十年上海街道一比一搭建而成。 胡定欣喺一個訪問入面提到，橫店嘅寬敞場景同豐富嘅細節令人有種身處上海嘅感覺「以前在公司的民初街拍攝，景深與在橫店拍攝都有不同效果，畫面（橫店拍攝）出來會真實很多，令演員去演戲時的空間感也多一些」。
藝術總監劉世運為《巾幗4》設計同製作咗超過200套古裝，當中30套係為胡定欣嘅角色而設，佢一齊着住中國同西方影響嘅服裝。 藝術總監話胡定欣嘅帽款式唔單止為服裝增添優雅，仲代表咗1930年代嘅西方上流社會同埋文化。

收視
下表反映了在無綫翡翠台及線上TVB應用程式觀看劇集直播的觀眾人數。
播出中途《巾幗4》在豆瓣取得5.6分。
澳洲十號電視頻道

澳洲十號電視頻道（英文：Network 10/Channel 10，原稱Network Ten，簡稱：TEN或Ten，又叫澳洲十號電視台）是澳洲的一個商業電視台，由派拉蒙環球旗下澳洲十號電視台控股有限公司擁有。佢嘅總部位於悉尼。 由於呢啲電視台多數喺第10頻道播出，因此名為十號電視台。 澳洲十號電視台係澳洲五個免費電視廣播網絡之一晒，在悉尼、墨爾本、布里斯班、阿德莱德同珀斯擁有電視發射站經營嘅電視台，並透過附屬頻道覆蓋全國各地。
澳洲七號電視台

澳洲七號電視台（ The Seven Network/7Network/Channel 7，通常叫做七號台或簡稱Seven ）係澳洲主要嘅商業免費電視台。 它由七號西部傳媒持有，係澳洲五大主要嘅免費電視台之一。 嗰間電視台嘅總部喺悉尼。
截至2014年，就人口覆蓋率而言，佢係澳洲第二大電視台。 七號台播放各種非小說類節目，例如新聞節目（ 七號台新聞 ）同體育節目，以及小說類節目。 2011年，該網絡贏得了40周收視率季中所有40周嘅總觀眾人數，係自2001年引入OzTAM收視率系統以來第一個實現目標嘅電視台。
截至2024年，七號台係澳洲全國收視率最高嘅電視台，比九號電視台、澳洲廣播公司、澳洲十號電視頻道同澳洲特別廣播服務領先。
官方網站（只可以用澳洲嘅IP位址瀏覽）